《云穴山居》
宋代·阎彦昭

著我閒身短短篱，青山一角压书帷。
黏碑摹得古人帖，涂壁续成前日诗。
有约看花倾竹叶，欲谈挥麈折松枝。
偶然乐意相关处，忘却秋霜上鬓丝。

作者简介：阎彦昭（一○九五～一一七三），字德甫，世家江宁，徙居溧阳（今属江苏）。历参浙西、淮东、浙东、江西帅幕。曾官太府寺丞。高宗绍兴二十六年（一一五六）为两浙转运判官（《建炎以来系年要录》卷一七二）。孝宗乾道九年卒，年七十九。事见《景定建康志》卷四九。